STS:n talo (Tampere, Keskustori)

STS:n talo (eli Suomen Työväen Säästöpankin talo) on vuonna 1965 valmistunut rakennus Tampereen Keskustorilla, osoitteessa Aleksis Kiven katu 26. Arkkitehdit Kaija ja Heikki Siren suunnittelivat sen alun perin pankkitaloksi Hämeen Työväen Säästöpankille. Rakennuksen julkisivu tehtiin graniitista. Sisällä sijaitsi aikoinaan avara pankkisali, jossa oli kattoikkunat ja Carraran marmorista tehty lattia.

1990-luvulla talo muutettiin liike- ja toimistorakennukseksi, jolloin se sai entistä arkisemman ilmeen. Julkisivuun lisättiin mainosrakennelmia ja uusia sisäänkäyntejä. Sisälle tehtiin kauppakäytävä ja entiseen pankkisaliin rakennettiin välipohja, jolloin alkuperäinen sisätila hävisi näkyvistä.

Lähteet

Tampereen liikerakennukset
Heikki ja Kaija Sirenin suunnittelemat rakennukset
Nalkala
Työväen säästöpankit
Toimistorakennukset